hatásának kell tulajdonítani, és hogy a víz a kút nélkül is elpárolgott 
volna. Ezen vélemény azonban igen tévesnek bizonyult, mert a le nem 
csapolt lápokban a viz színe az elpárolgás folytán csökkent ugyan, de 
még jelenleg is nagy vízmennyiség maradt benne. 
A mióta az idő enyhére fordult, a régi csatornákban a viz ismét 
az elnyelő kútba folyik, mely tegnap estéig már meglehetős sok vizet 
nyelt el, minek folytán remélem, hogy a kút segítségével ezúttal meg¬ 
mentjük földjeinket. “ 
Bátor voltam előadni ezen érdekes és mindenek fölött hasznos 
kísérlet történetét, azon meggyőződésben, hogy az itt előadott tény 
nem marad majd haszon nélkül, amennyiben hasonló körülmények közt 
utánzásra buzdíthat. A természetadta körülmények helyes fölismerését 
és czélirányos felhasználását tapasztaljuk az előadott eljárásban és nem 
kételkedünk, hogy hasonló esetekben, melyeket tudvalevőleg hazánk kli¬ 
matológiai viszonyai évenként sok helyen idéznek elé, a földmivelés nagy 
kárára, az elnyelő kutak alkalmazása aránylag csekély költség mellett 
nagy előnynyel járhat. Azt azonban mindig szem előtt kell tartanunk, 
hogy az elnyelő kutak lehetősége minden egyes esetben a színhely tala¬ 
jának földtani szerkezetétől függ, úgy, hogy az utóbbinak pontos felisme¬ 
rését e munkának múlkatlan feltétele gyanánt kell tekinteni, mert, bár 
mily egyszerűnek lássék is, az előadott művelet csak is a kedvező föld¬ 
tani viszonyok létezésének köszönheti sikerét. Az általános föltételeket, 
melyeket az elnyelő kút kíván, föntebb már előadtam, a konkrét esetek¬ 
ben azonban mindég szakértő azaz geológiai vizsgálat kívántatik, hogy 
ama föltételek létezése kideritessék és hasztalan költségek elkerültessenek. 
Végre kedves kötelességemnek ismerem, Mechwarth urnák hálás 
köszönetemet nyilvánítani azon önzetlen áldozatkész eljárásáért, melyet 
a kísérlet foganatosításában úgy a tudomány mint a gyakorlatra nézve 
tanúsított. 
A földségek szabályos alakjáról. 
Irta Fnclis Tivadar, a bécsi cs. k. udvari ásványgyiijtemény őre. 
(Egy táblával.) 
A physikai földrajz tankönyvei a földségek külső alakjának tár¬ 
gyalásában rendesen kiemelik azt, hogy valamennyi continens bizonyos 
tendentiát mutat, éjszak felé szélesre kiterjedni, dél felé pedig csúcsban 
végződni, minek következtében alakjuk oly háromszöghöz hasonlít, mely¬ 
nek hasisa éjszaknak, csúcsa pedig délnek néz 
